La Richardais

La Richardais (bretone Kerricharzh-an-Arvor) estas franca komunumo, en la departemento Ille-et-Vilaine en la regiono Bretonio. Laŭ la stato de 2023 en la komunumo vivis 2 664 loĝantoj sur areo de 3,14 kvadrataj kilometroj, kio rezultigas loĝdenson de 848 loĝantoj/km². Administre la komunumo apartenas al la arondismento Saint-Malo kaj al la kantono Saint-Malo-2 / Sant-Maloù-2. La teritorio havas komunan limon kun Dinard kaj Pleurtuit. Geografio La komunumo situas sur la maldekstra bordo de la estuaro de rivero Rance, ĉe la supro de la riverbuŝo. La komunumo estas tre urbanizita kaj ĝi apartenas al la urba unuo de Dinard, kiu enkalkulis 25 006 loĝantojn en 1999. Historio Dum la Malnova Reĝimo, La Richardais estis subparoĥo de Pleurtuit ; subparoĥo altigita al paroĥo en 1848 poste al komunumo per leĝo de la 27-a de decembro 1880. Administrado En 1881 okazis la unuaj urbaj balotoj kun 220 registritaj personoj sed 157 voĉdonintoj. Tiu baloto okazis ekster la morukapta periodo, male al la aliaj balotoj, kio reduktis la nombron da voĉdonantoj. La unua urba konsilio ekregis ekde la 23-a de januaro 1881. Pierre Coudert (ŝipkonstruisto) estis nomumita urbestro, konstante reelektita ĝis sia morto en 1896. Li kumulis tiun oficon kun tiu de urbodoma sekretario. Jules Tranchemer (ŝipkonstruisto) estis nomumita kiel vicurbestro. Demografio Lokoj kaj monumentoj La tajdocentralo de la Rance estas la monumento la plej konata de la komunumo, eĉ se la baraĵo mem staras ankaŭ sur la komunumo Saint-Malo. La instalaĵoj por elektroproduktado situas sur la maldekstra bordo de la rivero, sur la komunumo La Richardais. Muzeo Manoli Elstaruloj ligitaj al la komunumo Jean Langlais (1907-1991), franca komponisto kaj orgenisto, posedis feridomon en La Richardais. Strato de la komunumo estis dediĉita al li. Pierre Manoli (1927-2001), skulptisto, kiu loĝis en la Richardais ekde 1975 ĝis sia morto. Muzeo, "Manoli Musée et Jardin de sculptures", eksponas preskaŭ 300 el liaj verkoj en lia malnova vivloko kaj kreloko. Notoj kaj referencoj Notoj Referencoj Vidu ankaŭ Komunumoj de Ille-et-Vilaine Bibliografio Grégory Moricel, Érection et développement d'une commune en Ille-et-Vilaine, l'exemple de La Richardais, 1830-1881, Rennes, 2004, (Arkivoj de departemento Ille-et-Vilaine - Memuaro 2 J 1011). Maurice Aubrée, Histoire d'une commune en pays malouin, libro eldonita en 1996 fare de "Les Mouettes" en Dinard. Tiu libro priskribas la originojn de La Richardais ĝis la evakuado de ties loĝantoj antaŭ ĝia parta detruo aŭguste de 1944. Eksteraj ligiloj Oficialaj retpaĝoj Arkivigite je 2020-03-20 per la retarkivo Wayback Machine La Richardais sur la retpaĝoj de la Nacia Geografia Instituto Prepara inventaro de la regiona konsilio de Bretonio